Bratislava, 14.4.2008
                                                                                Číslo: 10787-167/2008/ŠKK

ROZHODNUTIE

Štátna kúpeľná komisia Ministerstva zdravotníctva Slovenskej republiky (ďalej len „Štátna kúpeľná komisia“) ako príslušný správny orgán podľa ustanovení § 41 ods. 1 a § 42 písm. c) zákona č. 538/2005 Z. z. o prírodných liečivých vodách, prírodných liečebných kúpeľoch, kúpeľných miestach a prírodných minerálnych vodách a o zmene a doplnení niektorých zákonov v znení neskorších predpisov (ďalej len „zákon“) a podľa ustanovenia § 17 zákona v spojení s ustanovením § 49 zákona a ustanovením § 46 zákona č. 71/1967 Zb. o správnom konaní (správny poriadok) v znení neskorších predpisov o žiadosti spoločnosti AQUAPARK KOVÁČOVÁ, s.r.o., Malý trh 2/A, 811 08 Bratislava zo dňa 14.3.2008 o zmenu  povolenia využívať prírodný liečivý zdroj vrt K-2 v obci Kováčová, v katastrálnom území Kováčová vydaného rozhodnutím Štátnej kúpeľnej komisie č. 14259-50/2007/ŠKK zo dňa 30.5.2007   r o z h o d l a

t a k t o:

Povolené odberné množstvo prírodnej liečivej vody (ďalej len „povolené odberné množstvo vody“) z prírodného liečivého zdroja s označením vrt K-2 (ďalej len „zdroj“) v obci Kováčová, v katastrálnom území Kováčová a účel využitia  sa v povolení využívať zdroj vydanom rozhodnutím Štátnej kúpeľnej komisie č. 14259-50/2007/ŠKK zo dňa 30.5.2007 
m e n í   t a k t o:

	Odber prírodnej liečivej vody zo zdroja sa určuje na rekreačné účely  a  na energetické účely pre tepelné čerpadlá.
Povolené odberné množstvo vody zo zdroja je:

- na  rekreačné účely - 150 000 m3/rok [4,7 l/s] v členení:
62 500 m3/5 mesiacov - v mesiacoch máj až september
87 500 m3 /7 mesiacov - v mesiacoch  október až apríl

- na energetické účely pre tepelné čerpadlá: 
120 000 m3/5 mesiacov [9,07 l/s] - v mesiacoch máj až september
50 000 m3 /7 mesiacov  [2,72 l/s] - v mesiacoch  október až apríl
 	
Ostatné body povolenia využívať zdroj vydaného rozhodnutím Štátnej kúpeľnej komisie č. 14259-50/2007/ŠKK zo dňa 30.5.2007 zostávajú nezmenené.

Odôvodnenie

Dňa 14.3.2008 doručila spoločnosť AQUAPARK KOVÁČOVÁ, s.r.o., Malý trh 2/A, 811 08 Bratislava (ďalej len „ďalší využívateľ“) Štátnej kúpeľnej komisii  žiadosť o zmenu povolenia  využívať zdroj vydaného rozhodnutím Štátnej kúpeľnej komisie č. 14259-50/2007/ŠKK zo dňa 30.5.2007. V povolení využívať zdroj sa ďalšiemu využívateľovi povolil odber vody zo zdroja na rekreačné účely v rozsahu povoleného odberného množstva 25 334 m3/sezónu, tvorenú mesiacmi máj až september.
Predmetom žiadosti o zmenu povolenia využívať zdroj bola požiadavka na zvýšenie povoleného odberného množstva v súvislosti s pripravovanou rekonštrukciou jestvujúceho termálneho kúpaliska za účelom vybudovania aquaparku a wellness centra s celoročnou prevádzkou na množstvo 340 000 m3/rok, s využitím 150 000 m3/rok z uvedeného množstva na rekreačné účely a 190 000 m3/rok z uvedeného množstva na energetické účely pre tepelné čerpadlá (z toho 140 000 m3 v letnej sezóne a 50 000 m3 v zimnej sezóne). Ďalší využívateľ spolu so žiadosťou predložil v súlade s ustanovením § 17 ods. 5 zákona vyhlásenie, že sa nezmenili ostatné údaje, na základe ktorých bolo vydané povolenie využívať zdroj a správny poplatok vo výške 5. 000,- Sk vo forme kolkových známok. 
        
Žiadosť prerokovala Štátna kúpeľná komisia dňa 17.03.2008 a následne dňa 14.4.2008 a posúdila, že  predložená žiadosť o zmenu povolenia je v súlade so zákonom a jej obsah je postačujúci pre posúdenie veci.

Správny orgán umožnil účastníkom konania a dotknutým orgánom aby sa pred vydaním rozhodnutia vyjadrili k jeho podkladom a predložili svoje vyjadrenia a prípadné doplnenia. V stanovenej lehote predložil vyjadrenie účastník konania - Liečebno – rehabilitačné stredisko Zboru väzenskej a justičnej stráže, Bienska dolina 27, 962 37 Kováčová. V liste uviedol, že nemá námietky k požiadavke na zvýšený odber zo zdroja, pokiaľ nebudú ovplyvnené ich súčasné potreby ako ďalšieho využívateľa. Ďalší účastníci konania ani dotknuté orgány neuplatnili žiadne vyjadrenia alebo doplnenia podkladov.

Správny orgán pri správnej úvahe vychádzal zo skutočnosti, že v súčasnosti má povolenie využívať tento zdroj šesť využívateľov vrátane žiadateľa a preto pri posudzovaní žiadosti zohľadňoval povolené odberné množstvá určené v povoleniach využívať zdroj ostatným piatim využívateľom. Správny orgán zároveň vychádzal zo skutočnosti, že doporučené odberné množstvo vody zo zdroja je v mesiacoch máj až september max. 20 l/s a v mesiacoch október až apríl max. 15 l/s. 

Na základe uvedených skutočností a poznania ďalších skutočností z úradnej činnosti správny orgán zhodnotil, že žiadosti o zmenu povoleného odberného množstva nie je možné vyhovieť v plnom rozsahu a preto pre tepelné čerpadlá v mesiacoch máj až september sa povoľuje  o 20 000 m3 menej ako ďalší využívateľ žiadal. Povolené odberné množstvo  na rekreačné využitie sa povoľuje podľa žiadosti v plnom rozsahu . Zároveň sa v plnom rozsahu vyhovuje požiadavke na zmenu účelu využitia vody zo zdroja, teda povoľuje sa využitie na rekreačné účely a energetické účely pre tepelné čerpadlá. 

	Správny orgán posúdil, že zmenou povolenia využívať zdroj  nie sú ohrozené záujmy spoločnosti ani obmedzené alebo ohrozené práva účastníkov konania. Vzhľadom na to a k vyššie uvedeným skutočnostiam správny orgán rozhodol tak, ako je uvedené vo výroku tohto rozhodnutia. 

Poučenie: 	Proti tomuto rozhodnutiu možno podľa § 43 ods. 3 zákona č. 538/2005 Z. z. o prírodných liečivých vodách, prírodných liečebných kúpeľoch, kúpeľných miestach a prírodných minerálnych vodách a o zmene a doplnení niektorých zákonov podať odvolanie na Štátnu kúpeľnú komisiu  Ministerstva zdravotníctva Slovenskej republiky, Limbová 2, 837 52 Bratislava v lehote do 15 dní odo dňa doručenia. Rozhodnutie je možné preskúmať súdom.         

             
Doc. Ing. Jarmila Božíková, PhD. 
                                                                                  predseda 
					                  Štátnej kúpeľnej komisie

Doručí sa:

Účastníkom konania
1.	Aquapark Kováčová, s.r.o., Malý trh 2/A, 811 08 Bratislava
2.	Wellness Kováčová, s.r.o., Kúpeľná 76/70, 962 37 Kováčová
3.	Národné rehabilitačné centrum , 962 37 Kováčová
4.	Špecializovaný liečebný ústav Marína, š.p., ul. Sládkovičova 3/311, 962 37
Kúpele Kováčová
5.	Liečebno – rehabilitačné stredisko Zboru väzenskej a justičnej stráže, Bienska     
dolina 27, 962 37 Kováčová
6.	Usal Slovakia – zhodnocovanie nehnuteľností – leasing a účastinná  
spoločnosť, s.r.o., Sebedín – Bečov 47, 974 01 Banská Bystrica 

Dotknutým orgánom
1.	Obec Kováčová, 962 37
2.	Obvodný úrad ŽP vo Zvolene, Nám. SNP 96/50, 960 01 Zvolen